CELEX: 32021D0215(02)
Language: et
Date: 2020-12-02 00:00:00
Title: Komisjoni otsus, 2. detsember 2020, millega muudetakse otsuse 2011/C 253/04 (millega luuakse maksesüsteemide turu eksperdirühm) kehtivusaega 2021/C 52 I/02

15.2.2021   
               
               
                  ET
               
               
                  Euroopa Liidu Teataja
               
               
                  CI 52/3
               
            
         KOMISJONI OTSUS,
         2. detsember 2020,
         millega muudetakse otsuse 2011/C 253/04 (millega luuakse maksesüsteemide turu eksperdirühm) kehtivusaega
         (2021/C 52 I/02)
         EUROOPA KOMISJON,
         võttes arvesse Euroopa Liidu toimimise lepingut,
         ning arvestades järgmist:
         
                     (1)
                  
                  
                     Komisjon lõi 29. augusti 2011. aasta otsusega 2011/C 253/04 (1) maksesüsteemide turu eksperdirühma. Kõnealust otsust kohaldatakse kuni 31. detsembrini 2020. Eksperdirühma eesmärk on tagada komisjonile ametlik platvorm, mis võimaldab jagada turuosalistega struktuurselt seisukohti Euroopa Parlamendi ja nõukogu direktiivi (EL) 2015/2366 (2) rakendamise ja tõlgendamise küsimustes.
                  
               
                     (2)
                  
                  
                     24. septembril 2020 võttis komisjon vastu teatise Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele ELi jaemaksete strateegia kohta (3).
                  
               
                     (3)
                  
                  
                     Euroopas tehakse muu hulgas maksekaartide sidusrühmade rühma, eurojaemaksete nõukogu ja Euroopa Maksenõukogu egiidi all mitmesuguseid algatusi, et julgustada ja edendada turgu suurema standardimise ja innovatsiooni suunas. Nende algatuste puhul on jätkuvalt vaja ametlikku sidusrühmade foorumit, mis võimaldab jagada struktuurselt seisukohti asjaomastes küsimustes. Seetõttu on asjakohane, et maksesüsteemide turu eksperdirühm jätkab oma tegevust veel viie aasta jooksul.
                  
               
                     (4)
                  
                  
                     Seega tuleks 29. augusti 2011. aasta otsust 2011/C 253/04 vastavalt muuta,
                  
               ON TEINUD JÄRGMISE OTSUSE:
         
            Ainus artikkel
            29. augusti 2011. aasta otsuse 2011/C 253/04 artiklis 8 asendatakse tekst „31. detsembrini 2020“ tekstiga „31. detsembrini 2025“.
         
         
            Brüssel, 2. detsember 2020
            
               
                  Komisjoni nimel
               
               
                  komisjoni liige
               
               Mairead McGUINNESS
            
         
         
            (1)  Komisjoni 29. augusti 2011. aasta otsus, millega luuakse maksesüsteemide turu eksperdirühm (ELT C 253, 30.8.2011, lk 3).
         
            (2)  Euroopa Parlamendi ja nõukogu 25. novembri 2015. aasta direktiiv (EL) 2015/2366 makseteenuste kohta siseturul, direktiivide 2002/65/EÜ, 2009/110/EÜ ning 2013/36/EL ja määruse (EL) nr 1093/2010 muutmise ning direktiivi 2007/64/EÜ kehtetuks tunnistamise kohta (ELT L 337. 23.12.2015, lk 35).
         
            (3)  COM(2020) 592 final.